Source: https://www.riigiteataja.ee/akt/403072015014
Timestamp: 2018-02-19 14:01:01+00:00

Document:
Jõgeva linna jäätmehoolduseeskiri – Riigi Teataja
Jõgeva linna jäätmehoolduseeskiri - sisukord
RT IV, 03.07.2015, 14
Vastu võetud 18.06.2015 nr 38
(1) Määrusega reguleeritakse jäätmehoolduse korraldamist ja arendamist Jõgeva linna haldusterritooriumil eesmärgiga vähendada jäätmeteket, suurendada tekkinud jäätmete kordus- või taaskasutust ja keskkonnaohutut kõrvaldamist.
(2) Iga isik kannab vastutust jäätmete nõuetekohase käitlemise eest. Territooriumi haldaja, kinnisvarahalduse ja hoolduse ettevõte ning juriidilisest isikust jäätmevaldaja on kohustatud teavitama oma hallatavate kinnisasjade omanikke ja töötajaid jäätmehoolduse korraldusest ning eeskirja vastavatest nõuetest.
(3) Jõgeva linna jäätmehoolduseeskirjas (edaspidi eeskiri) kasutatakse mõisteid jäätmeseaduse, pakendiseaduse ja nende seaduste alusel antud rakendusaktides sätestatud tähenduses, vastava legaaldefinitsiooni puudumisel sõna üldlevinud tähenduses.
(4) Jõgeva Linnavalitsus (edaspidi linnavalitsus) on volitatud täitma jäätmeseaduses, välja arvatud 2. peatüki 3. jaos ja § 711 lõikes 1, kohaliku omavalitsusorgani või kohaliku omavalitsusüksuse pädevusse antud ülesandeid.
(1) Jäätmed tuleb sortida nende tekkemomendil või vahetult peale seda tekkekohas nende üleandmiseks jäätmekäitlejale liikide kaupa, vältides nende segunemist teiste jäätmete või muude, erinevate omadustega materjalidega. Jäätmevaldaja peab olema veendunud oma jäätmete taaskasutusvõimaluste olemasolus ning kas sortimine ja liigiti üleandmine on tema jaoks tehniliselt võimalik ning majanduslikest või keskkonnakaitselistest asjaoludest tulenevalt mõistlik tegevus.
(2) Taaskasutuseks kõlbmatud jäätmed kõrvaldatakse tehnoloogiliselt sobivas ning tervise- ja keskkonnanõuetele vastavas jäätmekäitluskohas, sealhulgas jäätmepõletus‧tehas või prügila. Jäätmete masspõletamine on lubatud ainult sellekohast jäätmeluba või ohtlike jäätmete käitluslitsentsi omavas ettevõttes.
(3) Jäätmete sortimise ja liigiti kogumise arendamine peab tagama jäätmeseaduse § 134 ja § 1363 kehtestatud sihtarvude täitmise ettenähtud tähtajaks.
1) kuni 20-liitrised jäätmevedaja poolt aktsepteeritud jäätmekotid, täitunult kaaluga mitte üle 5 kg, väikeelamute jäätmevaldajate segaolmejäätmete üleandmiseks;
2) tootjavastutusorganisatsioonide poolt pakendijäätmete kohtkogumisel antavad jäätmekotid, täitunult kaaluga mitte üle 10 kg;
3) kuni 400-liitrised jäätmekotid aia- ja haljastujäätmete üleandmiseks, täitunult kaaluga mitte üle 10 kg;
4) 0,08 m3, 0,12 m3, 0,14 m3, 0,24 m3 ja 0,37 (k.a 0,36) m3 mahuga ratastel plastmassmahutid;
5) üle 0,37 m3, 0,6 (k.a 0,66) m3, 0,8 m3 ja 1,1 m3 mahuga ratastel plastmassmahutid;
6) 1,5 m3, 2,5 m3 ja 4,5 m3 mahuga ilma ratasteta metallmahutid;
7) maasse paigaldatud süvamahutid;
8) pressmahutid;
9) teisaldatavad veokonteinerid, sealhulgas jäätmekotid.
1) punktides 1 kuni 3 käsitsi kantavateks;
2) punktis 4 käsitsi teisaldatavateks, mida võib teisaldada nii tühjalt kui täitunult;
3) punktides 5–7 mitteteisaldatavateks, millel rattad on ette nähtud ainult mahuti tühjalt teisaldamiseks;
4) punktides 7–9 eriotstarbelisteks mahutiteks.
1) taaskasutatavate jäätmete mahutil peab olema selgelt loetav jäätmeliigi nimetus, taaskasutusorganisatsiooni logo ja kontaktandmed ning sortimise lühijuhend;
2) kinnistust väljapoole paigaldatud segaolmejäätmete mahutil peab olema jäätmetekkekoha aadress (tänava nimi, maja number).
(7) Jäätmevedajal on õigus jätta laadimistöödel tühjendamata mahuti, mille seisukord on ohtlik tema veotehnikale või laadimis- ja veotöid tegevale töötajale.
(4) Tervise-, turvalisuse- või keskkonnaohtude vältimiseks pannakse segunenud olmejäätmed, pulbrilised, tolmavad, lehkamis- ja roiskumisohtlikud, lehkavad ja roiskunud jäätmed mahutisse lekkekindlalt pakendatult.
(5) Biolagunevad söökla- ja köögijäätmed pannakse eraldikogumise korral mahutisse lekkekindlalt paberisse pakitult või biolagunevate jäätmete kogumiseks ette nähtud biolagunevas jäätmekotis.
(2) Üldjuhul paigaldatakse mahuti krundile või kinnistule, kus jäätmed on tekkinud. Mitme kinnistu ühismahuti paigaldamisel sõlmivad kinnistuomanikud kirjaliku kokkuleppe, milles nimetatakse ka isik, kellele jäätmekäitleja esitab arve teenuse osutamise eest. Kinnistule juurdepääsu puudumisel võib mahuti paigaldada mõnele teisele kinnistule selle kinnistu omaniku nõusolekul. Avalikult kasutatavale territooriumile, nagu parklad, platsid, haljasalad, mahutite paigaldamiseks annab loa linnavalitsuse linnamajandusosakond.
(3) Üldkasutatavatesse kohtadesse, nagu pargid, parklad, ühissõidukipeatused jm, korraldab kogumismahutite paigaldamise territooriumi haldaja. Avalikus linnaruumis korraldatavatel väliüritustel ja tänavakaubanduses kasutatavad mahutid paigaldatakse üritust või tänavakaubandust korraldava isiku poolt kohtadesse, mis on kooskõlastatud linnavalitsuse linnamajandusosakonnaga.
2) paigaldatakse mahuti jäätmeveoki ratastega samal tasandil tugevale pinnasele;
3) nõuetekohane juurdepääsutee on kõva kattega, vähemalt 3,5 meetrit lai, kallakuga kuni 10%, vaba kõrgusega tee kohal vähemalt 4,5 meetrit ja vähemalt 6 meetrit, kui kogumismahuti asub ruumis. Sõidetavus teel tagatakse vähemalt tühjenduspäeval.
(9) Detailplaneeringute ja ehitusprojektide koosseisus esitatakse ka jäätmemahutite, jäätmemajade või -aedade tulevased asukohad.
(1) Jäätmete veosagedus (edaspidi veosagedus) on korraldatud jäätmete kahe äraveo vaheline ajavahemik jäätmetekkekohal. Kõikide jäätmeliikide äravedu toimub sagedusega, mis väldib jäätmetest tervisele, varale ja keskkonnale tuleneda võivat ohtu. Jäätmevedu võib toimuda kõikidel nädalapäevadel kell 07.00–23.00.
2) paberi- ja kartongijäätmetel vähemalt üks kord 28 päeva jooksul;
3) avalikust linnaruumist kogutud aia- ja haljastujäätmetel vähemalt üks kord 14 päeva jooksul;
4) erakinnistutel kogutud aia- ja haljastujäätmetel vastavalt vajadusele.
(4) Mahutiväliste jäätmete tekkimisel:
1) ei ole lubatud mahutiväliste olmejäätmete regulaarne jäätmeteke. Episoodilise tekke puhul peab vedu toimuma graafiku- või lepingujärgsel veopäeval või lisatellimuse alusel mõistliku aja jooksul pärast nende jäätmete väljapanekut;
2) pannakse suurjäätmed või olmes tekkinud ehitus-lammutuspraht veoks välja jäätmevedajaga eelnevalt kokkulepitud ajaks. Mõnel muul ajal korraldavad äraveo korterelamute haldajad või nendega kokkuleppel korteriomanikud ise, arvestusega, et need jäätmed peavad olema ära veetud hiljemalt jäätmete väljapanemisele järgneva tööpäeva kella 17-ks.
(1) Korraldatud jäätmeveol on üks veopiirkond – kogu Jõgeva linna haldusterritoorium.
(2) Korraldatud jäätmeveo teenuse osutaja leidmiseks korraldab linnavalitsus teenuste kontsessiooni lähtuvalt riigihangete seaduses sätestatust ja koostab teenuste kontsessiooni läbiviimisel hankedokumendid, lähtudes riigihangete seaduse § 31 lõikes 2 sätestatust ning arvestades jäätmeseaduse § 67 lõikes 3 sätestatud erisusi. Korraldatud jäätmeveo riigihanke tulemusel linnavalitsusega hankelepingu sõlminud isikul on õigus osutada korraldatud jäätmeveo teenust määratud jäätmeliikide osas ja veopiirkonnas. Hankelepingu kestus on kuni viis aastat.
(1) Korraldatud jäätmevedu kohaldatakse Vabariigi Valitsuse 6. aprilli 2004. a määrusega nr 102 kehtestatud „Jäätmete, sealhulgas ohtlike jäätmete nimistu“ jäätmeliikide nimistu jaotisekoodi 20 all nimetatud järgmistele jäätmeliikidele:
2) 36- ja enama korteriga elamute jäätmevaldajate paber ja kartong, jäätmejaotise kood 20 01 01;
3) biolagunevad köögi- ja sööklajäätmed (edaspidi biojäätmed), jäätmejaotise kood 20 01 08.
2) kinnistutele, millel tehakse ainult heakorratöid, nagu hoonestamata kinnistud, hoonestatud kinnistud, millel puudub omanik või millel paiknevad kõik elu-, tootmis- või ärihooned on kasutuskõlbmatud ning kaasomandis olevate garaažide kinnistud, mille kaasomanikud ei ole moodustanud neid esindavat juriidilist isikut.
5) biojäätmetel vähemalt üks kord 14 päeva jooksul.
(2) Tegelik veosagedus lepitakse kokku vedaja ja jäätmevaldaja vahel sõlmitud jäätmekäitluslepingus, täites tingimust, et jäätmete äravedu peab toimuma sagedusega, mis välistab mahutite ületäitumise või keskkonnaseisundi halvenemise.
(3) Jäätmevedu on lubatud kõikidel nädalapäevadel kell 7.00 kuni 23.00. Samaliigiliste jäätmete veopäeva kindalaksmääramisel, kaasa arvatud erineva veosageduse korral, tuleb arvestada nõudega, et kahel pool tänavat paiknevate kinnistute jäätmed veetakse ühel ja samal päeval.
(4) Korraldatud jäätmeveoga hõlmatud jäätmed veetakse korraldatud jäätmeveoloas nimetatud jäätmekäitluskohtadesse, sealhulgas Torma prügilasse või kontsessionääri valitud nõuetele vastavasse jäätmekäitluskohta, milleks võib olla ka jäätmepõletustehas.
(2) Vedajal puudub õigus teenustasude ühepoolseks muutmiseks. Ta võib linnavalitsuselt taotleda teenustasu muutmist selliste objektiivsete asjaolude esinemisel, millega vedajal polnud võimalik pakkumuse esitamise ajal arvestada ja sellest tingitult muutuvad kulud tööjõule, veokite kütusele, saastetasule või jäätmete vastuvõtuhinnale jäätmekäitluskohas.
(3) Linnavalitsusel on õigus teenustasusid muuta vaid kooskõlas riigihangete seaduses ja hankedokumentides sätestatuga.
(1) Ohtlikud jäätmed ja probleemtoodete jäätmed tuleb koguda muudest jäätmetest eraldi ja anda üle isikule, kellel on Keskkonnaameti väljastatud ohtlike jäätmete käitluslitsents või kes omab keskkonnakompleksluba.
(3) Jõgeva linna jäätmejaama ohtlike jäätmete vastuvõtupunktis on lubatud tasuta vastu võtta ainult Jõgeva linna kodumajapidamistes, linnavalitsuses ja tema hallatavates asutustes tekkinud ohtlikke jäätmeid.
(6) Elektri- ja elektroonikaseadmed ning neist tekkinud jäätmed antakse üle Jõgeva linna jäätmejaamas või vastavat jäätmeluba või keskkonnakompleksluba omavale isikule. Kasutuskõlbmatuks muutunud patareid ja akud ning nende jäätmed antakse üle turustaja müügikohtades, Jõgeva linna jäätmejaamas või vastavat keskkonnaluba omavale isikule.
(7) Vanarehvid antakse üle tootja poolt rajatud kogumiskohas ja Jõgeva linna jäätmejaamas või uue rehvi ostmisel selle müügikohas või vastavat jäätmeluba või keskkonnakompleksluba omavale isikule. Tootja varustab jäätmejaama sobiva kogumismahutiga jäätmejaama haldaja nõudel.
(8) Romusõidukid ja nende kasutatud osad antakse üle tootja või tema esindaja määratud kogumiskohas või vastavat keskkonnaluba omavale isikule.
(9) Põllumajandusplasti tootja on kohustatud tagasi võtma või korraldama enda poolt turule lastud põllumajandusplasti tagasivõtmise.
(3) Kõikidel jäätmevaldajatel on paberi ja kartongi eraldikogumise ja kordus- või taaskasutamise, selle võimaluse puudumisel kordus- või taaskasutusse suunamise kohustus.
(4) Paberi ja kartongi taaskasutuseks loetakse ka nende jäätmete põletamine, kompostimine või ümbertöötlemine mõneks muuks materjaliks jäätmetekkekohas. Nimetatud võimaluste puudumisel jäätmetekkekohas tuleb need jäätmed koguda muudest jäätmetest eraldi ja üle anda selle jäätmeliigi kogumisega tegelevale isikule, müüa kokkuostjale või anda tasuta üle Jõgeva linna jäätmejaamas.
(7) Tekstiil, mida ei kordus- või taaskasutata jäätmetekkekohas, antakse üle kordus- või taaskasutusse suunamiseks, sealhulgas taaskasutuskeskustele nende nõusolekul. Korduskasutuskõlbmatu tekstiil suunatakse taaskasutusse selle jäätmeliigi kokkuostjate või kogujate kaudu, nende puudumisel antakse tasulise teenusena üle Jõgeva linna jäätmejaamas. Taaskasutuskõlbmatu tekstiil, mis ei ole ohtlike ainetega saastunud, antakse üle segaolmejäätmena, saastumise korral antakse üle ohtlike jäätmete kogumispunktis.
(2) Kui pakendiettevõtja, kes müüb pakendatud kaupa, ei ole müügipakendi ja –pakendijäätmete tagasivõtmist korraldanud lepingu alusel taaskasutusorganisatsiooni kaudu, on ta kohustatud müügipakendi ja –pakendijäätmed vastu võtma müügikohas või müügikoha vahetus läheduses asuvas selleks otstarbeks kohandatud kogumispunktis. Sellistel pakendiettevõtjatel ning tänava- või turukaubandusega tegelevatel isikutel ei ole lubatud kasutada avalikke pakendimahuteid, välja arvatud Jõgeva linna jäätmejaama paigaldatuid.
(5) Müügipakendi jäätmete avalike mahutite asukohad, mahutite miinimumarv ja –maht iga kogumiskoha kohta ning nende tühjendamissagedus määratakse taaskasutusorganisatsiooni ja linnavalitsuse vahel sõlmitud lepingus. Kuna pakendiseadusest tulenevalt on igal omavalitsusel kohustus korraldada ise oma haldusterritooriumil tekkinud pakendijäätmete kogumine, siis Jõgeva linnas paigaldatud avalikud pakendikogumiskohad on ette nähtud ainult Jõgeva linnas tekkinud pakendijäätmete kogumiseks.
1) aia- ja haljastujäätmeid on lubatud kompostida lahtiselt (aunas) kui need ei sisalda loomset päritolu toidujäätmeid. Kompostitavad puuviljad, marjad ja mahlapressimisjäätmed tuleb haisu ja putukate leviku tõkestamiseks katta biolaguneva materjali, mulla või liivaga või koguda kinnisesse mahutisse;
3) kompostimiskoht peab paiknema naaberkinnistust vähemalt 4 meetri kaugusel, kui naabrid ei lepi kokku teisiti. Toiduainete tahkeid jäätmeid ei ole lubatud suunata ühisveevärgi kanalisatsiooni, kuna süsteem ei ole selleks ette nähtud.
(2) Jäätmetekkekohas kompostimisvõimaluse puudumisel tuleb eraldikogutud biolagunevad aia- ja haljastujäätmed, sealhulgas põllumajandustoodangu jäätmed, üle anda kompostimisega tegelevale isikule, jäätmekäitlejale või Jõgeva linna jäätmejaama.
(3) Biolagunevad köögi- ja sööklajäätmed tuleb eraldi koguda ja üle anda veoks:
1) 36- ja enama korteriga korterelamutes;
2) koolides, lasteaedades, tervishoiu- või hoolekandeasutustes, toitlustuskohtades, kauplustes ja ladudes, kui neid jäätmeid tekib keskmiselt üle 20 kg nädalas.
(4) Juhul, kui segaolmejäätmete vedaja on võtnud vastutuse suunata tema poolt kogutavad segaolmejäätmed järelsortimisele või jäätmepõletustehasesse, tagamaks jäätmeseaduse § 134 sätestatud nõuete täitmise, on lubatud segaolmejäätmete koosseisus veoks üle anda ka biolagunevad jäätmed. Sel juhul loetakse need liigitikogutult taaskasutusse suunatuks ja käesoleva paragrahvi lõiget 3 ei rakendata.
(1) Suurjäätmed on jäätmeteks muutunud mööbel ja muud sisustuselemendid, mis ei ole olnud ehitise osad. Taaskasutusse suunamiseks tuleb need jäätmed üle anda Jõgeva linna jäätmejaama või mõnele teisele taaskasutusse suunavale või taaskasutusega tegelevale isikule.
(2) Ehituse või remondi käigus tekkivad ehitusmaterjalide ja sanitaartehnika jäätmed ei ole suurjäätmed ning need antakse jäätmekäitlejale üle ehitus-lammutusprahina.
(3) Vanametall ja metallijäätmed tuleb anda üle vastavat jäätmeluba omavale vanametalli kogumisega tegelevale isikule või Jõgeva linna jäätmejaama.
(1) Küttekolletes ja küttekoldeväliselt ei ole lubatud põletada jäätmeid, välja arvatud paber ja kartong ning töötlemata puit.
(1) Ehitus- ja lammutuspraht (edaspidi ehitusjäätmed) on ehitus-, remondi-, või lammutustööde käigus ehitise osadest, sealhulgas ehitusmaterjalide jäägid, tekkivad ehitusmaterjalide jäätmed ja pinnas. Ehitusprojekti koosseisus peab olema ka ehitusjäätmete käitluskava ning ehitise kasutusloa taotlusele lisatakse jäätmete käitlemist tõendavad dokumendid.
(2) Ehitusjäätmete nõuetekohase käitlemise tagavad ehitise kui vallasasja omanik, kinnistu omanik, hoonestusõiguse või mõne muu piiratud asjaõiguse alusel kinnistu kasutaja või isik, kellele on välja antud ehitusluba.
(3) Ehitusjäätmeid tuleb maksimaalselt kordus- või taaskasutada nende tekkekohas. Kui seda ei ole lubatud või võimalik teha, sorteeritakse need jäätmed jäätmetekkekohal liigiti ja suunatakse taaskasutusse või kõrvaldamisele järgmiselt:
7) plastijäätmed, sealhulgas kile;
(4) Olmes tekkinud ehitusjäätmed saab üle anda ka Jõgeva linna jäätmejaamas. Olmes tekkinud ehitusjäätmete üleandmine segaolmejäätmete koosseisus on lubatud ainult olmejäätmete vedaja nõusolekul ja tingimustel.
(1) Ohtlikud on ehitusjäätmed, mille omadused tingivad käitlemisel erimenetlust:
2) värvid, lakid, liimid, vaigud ja nende pakendid ning nimetatud ainetega kaetud või immutatud materjalid;
3) naftajääke sisaldavad jäätmed, nagu tõrvapapp, tõrva sisaldav asfalt, bituumenitaolised segud, kivisöe- või põlevkivitõrv, tõrvasaadused jms;
(3) Ohtlike ehitusjäätmete valdaja vastutab nende ohutu hoidmise eest kuni jäätmete üleandmiseni isikule, kellele on väljastatud vastav jäätmeluba ja ohtlike jäätmete käitluslitsents. Olmes tekkinud ohtlikud ehitusjäätmed võib üle anda ka Jõgeva linna jäätmejaama.
(5) Teravad ja torkivad jäätmed pannakse raskesti läbitorgatavast materjalist valmistatud suletavasse kanistrisse, millele on punase värviga kantud kirje „Teravad ja torkivad jäätmed“. Vajadusel võib jäätmekanistrid asetada jäätmekotti või –pakendisse, mis on varustatud punasel sildil kirjega „Teravad ja torkivad jäätmed“.
(6) Ravimijäätmed, välja arvatud jäätmenimistus koodiga 18 01 09 tähistatud, pakitakse plastkotti või –purki, mis omakorda pakitakse lukustatavasse kasti. Kastile märgitakse asutuse nimi ja kast tähistatakse sildiga „Ravimijäätmed“. Ravimeid ei eemaldata originaalpakendist.
(8) Radioaktiivsed jäätmed tuleb pakendada kiirguskindlasse säilituspakendisse, millel on markeering „Radioaktiivsed jäätmed“, need tuleb hoida jäätmehoidlas omaette, lukustatavas ruumis. Radioaktiivsed jäätmed peavad läbima kiirguskontrolli ning tahked jäätmed, mille kiirgus ei ületa kiirgusohu nõudeid, viiakse prügilasse, kiirgusohutud vedelad jäätmed valatakse kanalisatsiooni. Kui radioaktiivsed jäätmed kuuluvad muude tunnuste järgi ohtlike jäätmete nimistusse, siis käideldakse neid ka pärast kiirguskontrolli ohtlike jäätmetena.
(2) Jäätmed kõrvaldatakse nende tekkekohale võimalikult lähedal asuvas tehnoloogiliselt sobivas jäätmekäitluskohas. Jäätmete kõrvaldamine väljaspool nõuetele vastavat jäätmekäitluskohta on keelatud.
Eeskirja nõuete rikkumise eest karistatakse jäätmeseaduse § 1207 ning pakendiseaduse § 29 ja 30 alusel.
1) Jõgeva Linnavolikogu 24. märtsi 2005. a määrus nr 5 „Jõgeva linna jäätmehoolduseeskirja kehtestamine“;
2) Jõgeva Linnavolikogu 28. juuni 2012. a määrus nr 4 „Jõgeva linna korraldatud jäätmeveo tingimused“.

References: § 711
 § 134
 § 1363
 § 31
 § 67
 § 134
 § 1207
 § 29